armvectores/hy_wikipedia_2023 huggingface dataset:
Waiting All Night

«Waiting All Night», բրիտանական Rudimental դրամ-ն-բեյս խմբի երգը բրիտանացի երգչուհի Էլլա Էյրի մասնակցությամբ։ Սինգլն ստացել է պլատինե հավաստագիր Ավստրալիայում և Մեծ Բրիտանիայում, ոսկե հավաստագիր՝ Բելգիայում և Նոր Զելանդիայում և հասել է առաջին հորիզոնականին բրիտանական և երկրորդ հորիզոնականին շոտլանդական չարթերում։
Երգի համատեղ խառը մեշապ տարբերակը խումբը կատարել է Bastille ինդի խմբի և նրանց «Pompeii» երգի հետ միասին 2014 BRIT Awards արարողության ժամանակ իրենց ելույթի ժամանակ (այս տարբերակը UK Singles Chart հիթ-շքերթում զբաղեցրել է 21-րդ հորիզոնականը), որտեղ Rudimental-ի օրիգինալ տարբերակը արժանացել Է British Single of the Year մրցանակին։


== Պատմություն ==
Պաշտոնական երաժշտական տեսահոլավը ներբեռնվել է YouTube 2013 թվականի ապրիլի 4-ին և ներշնչված է BMX-ի ամերիկացի չեմպիոն և դերասան Կուրտ Յագերի կյանքի վրա, որը հաշմանդամ է դարձել 2006 թվականին վթարի ենթարկվելուց հետո։ Տեսահոլովակի ռեժիսորն է Nez Khammal։== Մրցանակներ ==


== Հիթ-շքերթներ և հավաստագրեր ==


== Թողարկման պատմություն ==


== Ծանոթագրություններ ==


== Արտաքին հղումներ ==
 «Waiting All Night» (անգլ.)
Տենասիլմա (գյուղ, Պուհյա շրջան)

Անվան այլ կիրառումների համար տե՛ս՝ ՏենասիլմաՏենասիլմա (էստ․՝ Tännassilma), գյուղ Էստոնիայի Տարտումաա նահանգի Պուհյա շրջանում։
2011 թվականի տվյալներով գյուղում բնակվում էր 47 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լյուդմիլա Բրաուդե

Լյուդմիլա Բրաուդե (ռուս.՝ Людми́ла (Люся) Ю́льевна Бра́уде, դեկտեմբերի 9, 1927(1927-12-09), Լենինգրադ, ՌԽՖՍՀ, ԽՍՀՄ - հոկտեմբերի 26, 2011(2011-10-26), Սանկտ Պետերբուրգ, Ռուսաստան), խորհրդային և ռուս սկանդինավիստ, թարգմանիչ և գրականագետ։ Բանասիրական գիտությունների դոկտոր, պրոֆեսոր։


== Կենսագրություն ==
Լյուդմիլա Բրաուդեն ծնվել է 1927 թվականի դեկտեմբերի 9-ին Լենինգրադում, ՌԽՍՖՀ։ 1950 թվականին ավարտել է Լենինգրադի պետական համալսարանը՝ «Սկանդինավյան բանասիրություն» մասնագիտությամբ։ Տարբեր բուհերում դասավանդել է գերմաներեն։ 1961 թվականին «Հանս Քրիստիան Անդերսենի հեքիաթները և նրա ստեղծագործությունը 1820-1840-ական թվականներին» թեմայով պաշտպանել է թեկնածուական դիսերտացիան։
Բանասիրական գիտությունների դոկտոր (1978, դիսերտացիա «Սկանդինավյան գրական հեքիաթ (Ժանրի զարգացման փուլեր)»։ Հանս Քրիտիան Անդերսենի, Սելմա Լագերլյոֆի, Աստրիդ Լինդգրենի ստեղծագործության և կյանքի, ինչպես նաև սկանդինավյան հեքիաթների մասին աշխատությունների հեղինակ։ 1980 թվականից Սանկտ Պետերբուրգի պետական համալսարանի պրոֆեսոր։ Նաև եղել է Սանկտ Պետերբուրգի մշակույթի պետական համալսարանի պրոֆեսոր, որտեղ տարիների ընթացքում մանկական գրականության ամբիոնում կարդացել է արտասահմանյան մանկական գրականության կուրսեր։
Հրապարակվել է 1955 թվականից։ Զբաղվել է սկանդինավյան լեզուներից (դանիերեն, նորվեգերեն և շվեդերեն) թարգմանությամբ։ Հիմնականում թարգմանել է մանկական գրականություն, հեքիաթներ, բայց չի սահմանափակվել այդ ժանրով։
Թարգմանել է Աստրիդ Լինդգրենի, Սելմա Լագերլյոֆի, Սիգրիդ Ունսեթի, Տուվե Յանսոնի, Յան Էկհոլմի, Թուրբյորն Էգների, Պեր Լագերքվիստի, Մարիա Գրիպեի, Լինե Կոբերբյոլի, Յոստայն Գորդերի և այլ հեղինակների ստեղծագործությունները։ Լյուդմիլա Բրաուդեի Աստրիդ Լինդգրենի ստեղծագործությունների կատարած թարգմանություններից որոշները քննադատվել են։
Լյուդմիլա Բրաուդեն մահացել է 2011 թվականի հոկտեմբերի 26-ին Սանկտ Պետերբուրգում՝ 83 տարեկան հասակում։


== Ընտանիք ==
Ամուսինը բանասիրական գիտությունների դոկտոր, պրոֆեսոր Սոլոմոն Կանցելսոնն է եղել։


== Մրցանակներ և կոչումներ ==
Աստրիդ Լինդգրենի մրցանակ թագմանության համար (1990):520
Հանս Քրիստիան Անդերսենի անվան մրցանակի պատվավոր դիպլոմ թարգմանության համար
Ֆինլանդիայի կառավարության մրցանակ ֆիններեն գրականության թարգմանության համար (2009) - կիսել է Աննա Սիդորովայի հետ


== Անդամակցությունը ստեղծագործական միություններում և ասոցիացիաներում ==
ԽՍՀՄ Գրողների միության անդամ (1976)
Սելմա Լագերլյոֆի հասարակության պատվավոր անդամ (Շվեդիա) (1989)
Սկանդինավյան գրականությունների հետազոտողների միջազգային ասոցիացիայի անդամ (1982)
Դանիերեն գրականության հետազոտողների միջազգային ասոցիացիայի անդամ (1990)


== Ծանոթագրություններ ==


== Գրականություն ==
Чупринин С. Новая Россия: мир литературы. — Вагриус (издательство), 2003.
Օտուրա (քաղաք)

Օտուրա (իսպ.՝ Otura), քաղաք և համայնք Իսպանիայում, մտնում է Գրանադա պրովինցիայի մեջ, որն էլ իր հերթին մտնում է Անդալուսիա ինքնավար համայնքի մեջ։
Համայնքը մտնում է Ոեգա–դե–Գրանդա շրջանի կազմի մեջ։ Տարածքը՝ 24 կմ2։ Բնակչությունը՝ 6598 (2010)։
Նիկոլյա Դեմարե

Նիկոլյա Դեմարե (ֆր.՝ Nicolas Desmarest,սեպտեմբերի 16, 1725(1725-09-16)[…], Սուլեն Դուի - սեպտեմբերի 28, 1815(1815-09-28), Փարիզ), ֆրանսիացի ֆիզիկոս և երկրաբան է։
Դեմարեն ուսումնասիրել է արդյունաբերության վիճակը ֆրանսիական տարբեր գավառներում, Իտալիայում, Հոլանդիայում և զբաղեցրել է գործարանային տեսուչի պաշտոն տարբեր տեղերում։ 1788 թվականին նշանակվել է Ֆրանսիայի մանուֆակտուրաների գլխավոր տեսուչ և տնօրեն։ Ֆրանսիական հեղափոխության ժամանակ զրկվել է պաշտոնից և ձերբակալվել է։ Բայց Ֆրանսիական կայսրությունը նրան վերադարձրել է պաշտոնը։ Նրա գործունեությունը շատ արգասաբեր է եղել ֆրանսիական արդյունաբերության համար։ Նա շատ է գրել տեխնիկայի հարցերով։
Դեմարեն իր պաշտոնի բարդ պարտականությունների հետ մեկտեղ ժամանակ է գտել նաև երկրաբանական ուսումնասիրությունների համար, որոնց արդյունքները տեղ են գտել Ֆրանսիայի գիտությունների ակադեմիայի և Ֆրանսիայի ինստիտուտի մեմուարներում։ Դեմարեն առաջինն է ուշադրություն դարձրել բազալտի ապարների հրաբխային ծագմանը։ Արժեքավոր է նրա Օվերնի հանքագիտական և երկրագիտական քարտեզը։

Sur l'ancienne jonction continentale de l'Angleterre à la France, 1753
Ephémérides de la généralité de Limoges, 1765
Conjectures physico-mathématiques, 1766
Dictionnaire de géographie physique, 1798—1825


== Գրականություն ==
«Դեմարե Նիկոլյա»


== Ծանոթագրություններ ==


== Արտաքին հղումներ ==
Կաթնահյութ

Կաթնահյութ, լատեքս բույսերի կաթնանոթների հեղուկ պարունակություն։ Այն հանդիպում է ծաղկավոր բույսերի շուրջ 10%-ի մոտ։
Լինում է թափանցիկ, կաթնագույն, դեղնադարչնագույն, դեղին կամ նարնջագույն։ 17-րդ դարից սկսած, լատեքս բառն օգտագործվում է բույսերի հեղուկ զանգվածի բնութագրման համար։ Այն հիմնականում պաշտպանում է բույսը բուսակեր միջատներից։ Մեծ քանակությամբ կաթնահյութ են պարունակում իշակաթնուկազգիների, բարդածաղկավորների, թթազգիների ընտանիքի բույսերի որոշ տեսակներ։ Կաթնահյութում լուծված կամ կախված վիճակում պարունակվում են ածխաջրեր, սպիտակուցներ, գլիկոզիդներ, աղեր, եթերային յուղեր։ Կաուչուկատու և գուտապերչատու բույսերի կաթնահյութի բնորոշ բաղադրամասերն են խեժերը, կաուչուկը, գուտապերչը։
Կակաչազգիների կաթնահյութում կան մեծ քանակությամբ ալկալոիդներ, սեխածառի կաթնահյութում՝ պապաին ֆերմենտը։ Բույսերի վնասումից կաթնահյութ տուրգորի ազդեցության տակ սկսում է հոսել դուրս։ Taraxacum kok-saghyz-ն արհեստական կուլտիվացվում է կաուչուկի արտադրության նպատակներով։


== Ծանոթագրություններ ==
Պոկրովսկոե (քաղաքատիպ ավան, Ուկրաինա)

Անվան այլ կիրառումների համար տե՛ս՝ ՊոկրովսկոեՊոկրովսկոե (ուկրաիներեն՝ Покровське), քաղաքատիպ ավան Ուկրաինայի Դնեպրոպետրովսկի մարզի Պոկրովի շրջանում։ Հիմնադրվել է 1779 թվականին։
2001 թվականի տվյալներով Պոկրովսկոե քաղաքատիպ ավանում բնակվում էր 11 661 մարդ։ Բնակավայրը զբաղեցնում է 9,35 կմ² տարածք։ Բնակչության խտությունը կազմում էր 1247,7 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Անդրեևկա (գյուղ, Շառգորոդի շրջան)

Անվան այլ կիրառումների համար տե՛ս՝ ԱնդրեևկաԱնդրեևկա (ուկրաիներեն՝ Андріївка), գյուղ Ուկրաինայի Վիննիցայի մարզի Շառգորոդի շրջանում։
2001 թվականի տվյալներով Անդրեևկա գյուղում բնակվում էր 332 մարդ։ Բնակավայրը զբաղեցնում է 14 կմ² տարածք։ Բնակչության խտությունը կազմում էր 23,71 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ակտիվիզմ

Ակտիվիզմ, փիլիսոփայական, քաղաքագիտական, տնտեսական, բնապահպանական, սոցիալական տերմին է, որը տարբեր համատեքստերում կարող է նշանակել մարդկային գործունեության տարբեր տեսակներ, գործունեություն։
Ակտիվիզմ դավանող մարդիկ կոչվում են ակտիվիստներ։ Պետք է տարբերել ակտիվզմը պրագմատիզմից։


== Պատմություն ==
Բուրժուական հասարակության զարգացման ժամանակաշրջանում, նույնիսկ մինչև Առաջին համաշխարհային պատերազմը, ակտիվիզմը առաջացավ որպես գրական և սոցիալական ուղղություն՝ սկզբում Գերմանական կայսրությունում, այնուհետև Արևմուտքի որոշ երկրներում։ Համաշխարհային պատերազմի ընթացքում և դրանից հետո ակտիվիզմը զգալի փոփոխություններ է կրել։ Ակտիվիզմի հիմնական կրողը ձախ բուրժուական մտավորականությունն էր։ Ի տարբերություն «մաքուր» արվեստի ուսմունքի՝ ակտիվիստները քարոզում են «մինչև վերջ ապաքաղաքականացված արվեստի» գաղափարը։ Ակտիվիզմը, ըստ իր սոցիալ-փիլիսոփայական աշխարհայացքի, իդեալիստական է, բխում է Գ. Վ. Ֆ. Հեգելի, Յ. Գ. Ֆիխտեի, Կ. Մարկսի ուսմունքներից և սովորեցնում է, որ «ոչ թե մարդը պետք է փոխվի հասարակության փոփոխության միջոցով, այլ հասարակությունը անձի փոփոխության միջոցով»։
Առաջին Համաշխարհային պատերազմի ժամանակ ակտիվիզմը ներծծված էր պացիֆիստական և հակառազմական տրամադրություններով, և նոյեմբերի 9-ի հեղափոխությունից հետո, ի դեմս խմբի որոշ ձախ անդամների, իրեն հռչակեց հեղափոխության և նույնիսկ «Աշխատավոր դասակարգի անհապաղ ազատագրում» գաղափարի կողմնակից։


== Ակտիվիզմի տարատեսակներ ==
Ժամանակակից աշխարհում կան ակտիվիզմի հետևյալ տիպերն ու տեսակները .
Քաղաքացիական ակտիվիզմ- քաղաքացիների գործողություններն են՝ ուղղված իրենց երկրում որոշակի փոփոխությունների, որոնք ձեռնարկվում են սեփական նախաձեռնությամբ՝ անկախ պետական իշխանությունի։
քաղաքական ակտիվություն- ակտիվություն պետական, քաղաքական ոլորտում։
Բնապահպանական ակտիվիզմ - ակտիվություն էկոլոգիայի ոլորտում, հասարակական բնապահպանական շարժում, որն ուղղված է շրջակա միջավայրը մարդու գործունեության բացասական ազդեցությունից պաշտպանելու միջոցառումների ամրապնդմանը, բնակավայրերի ոչնչացումը կանխելուն։
Ինտերնետային ակտիվիզմ - ինտերնետ- ակտիվիզմ, էլեկտրոնային հաղորդակցության տեխնոլոգիաների օգտագործում, ինչպիսիք են էլ. փոստը, Համաշխարհային ցանցը և փոդքասթերը գործունեության տարբեր ձևերի համար՝ քաղաքացիների գործունեության մասին վաղ ծանուցում և անհատական տեղեկատվության ներկայացում աշխարհի լայն լսարանին։
Էքսպրեսիոնիզմ - «ակտիվիզմ» տերմինն առաջարկվել է 20-րդ դարի սկզբին գերմանացի գրող Կուրտ Հիլերի կողմից՝ անդրադառնալու գրականության նոր ուղղություններին, որոնք հետագայում պատմության մեջ մտան էքսպրեսիոնիզմ անվան տակ։
Տնտեսական ակտիվություն - օրինակ՝ բոյկոտը, ինչ-որ ապրանքի կամ կազմակերպության դեմ։
Մեդիա ակտիվիզմ - հաղորդակցման, տեղեկատվական ինֆորմացիայի փոխանցման այլ միջոցներում ծավալված ակտիվություն։
Ասցետիզմ - ակտիվություն կրոնական ոլորտում։
Ներդրումային ակտիվիզմ  ընկերությունների փոքր բաժնետոմսերի գնումն է և նրանց գործունեության վրա ազդելու փորձը հրապարակայնության միջոցով։


== Ծանոթագրություններ ==
Ճառընտիր (1500)

Ճառընտիր (1500), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1500 թվի տակ։ Ձեռագիրը գրվել է 13 դարում (1282 թվականից առաջ)Մխիթար Այրիվանեցի գրիչի կողմից, Գեղարդի վանքում։ Ծաղկող՝ Սարգիս գրիչ։ Ստացողը եղել է Մխիթար Այրիվանեցին։ Գրված է թղթի վրա, որը ունի 35.7 X 26.5 չափս։ Ձեռագիրը կազմված է 1189 թերթից։ Գրված է երկսյուն, բոլորգրով։ Տող՝ 52-59։ Ունի կիսախորան, լուսանցազարդ մանրանկարներ։ Պահպանակը ունի 4 էջ, գրված է՝ մագաղաթի վրա՝ բոլորագիծ երկաթագիր, Աւետարան, տպագիր Ճաշոցով։ Կազմը` կաշեպատ թուղթ։ Հիշատակարաններ՝ 40ա, 270բ, 879ա, 1041ա և ալյուր, ծաղկողի՝ 723բ, հետագայի՝ 29բ (10604թվական, 1690-1692 թվականներ), 393ա (1691 թվական), 499ա (1697 թվական)։


== Բովանդակություն ==
Աստուծաշունչ։
Տեսիլ և Հանգիստ Յովհաննու։
Գիրք Աղօթից Սահակայ և Մեսրոպայ։
Քարոզք։
Աղոթք։
Կարգ պատարագի։
Փիլոնի Ճառք։
Լուծմունք Փիլոնի։
Դիոն. Արիսպագացւոյ Մատենադրութիւնք (թրգմ․ Ստ․ Սիւնեցի)։
Գր Նիսացւոյ Մատենագրութիւնք։
Նեմեսիոսի Յաղագս բնութեան մարդոյ։
Սեբերիանոսի Յաղագս հայրական ծննդեան։
Գր. Աստուածաբանի Ճառք։
Բարսղի Կեսարացւոյ Պահոց գիրք։
Վարք և մատենադրութիւնք Եւագրեայ (և Լուծումք Գրիգորի)։
Ընդդեմ բանաստեղծիցն արտաքնոց (թրգմ․ Վարգան)։
Դաւթի Սահմանք իմաստասիրութեան, Վերլուծութիւն Ներածութեանն Պորփիւրի։
Պրոկղի Շաղկապք աստուածարանականք։
Յոմելախօսի Լուծմունք Պրոկղի։
Դիոն. Թրակացւոյ Արուեստ քերականութևան։
Հերմեսի Եռամեծի Առ Ասկղիպէոս Սահմանք։
Պորփիւրի Ներածութիւն Ստորոգութեանցն Արիստոտէլի։
Մեկնութիւն ստորոգութեանցն Արիստոտէլի։
Մեկնութիւն Պէրի արմէնիասին Արիստոտէլի։
Արիստոտէլի Յաղագս առաքինութեան, Յաղագս աշխարհի։


== Ծանոթագրություններ ==
Հրվոե Չալե

Հրվոե Չալե (խորվ.՝ Hrvoje Čale, մարտի 4, 1985(1985-03-04), Զագրեբ, ՀՍՖՀ), խորվաթ ֆուտբոլիստ, պաշտպան։


== Կարերիա ==


=== Ակումբային ===
Ֆուտբոլով սկսել է զբաղվել 9 տարեկանից։ Զագրեբյան «Դինամո» ակումբի սան է։ 2003 թվականին նա իր նորամուտն է նշել թիմի կազմում, սակայն հիմնականում փոխարինման է դուրս եկել կամ մասնակցել ցածր որակավորում ունեցող խաղերի։ 2004/05 խաղաշրջանում վարձավճարով հանդես է եկել Զապրեշիչի «Ինտեր» ակումբում, այնտեղ բավականաչափ փորձ է ձեռք բերել և վերադառնալով Զագրեբ` ավելի հաճախ է խաղացել հիմնական կազմում։
2008 թվականի մայիսին Դավոր Վուգրինեցի խորհրդով նա 2,5 միլիոն եվրոյով տեղափոխվել էր թուրքական «Տրամբզոնսպոր» ակումբ։ Չալեն դարձել է ակումբի 68-րդ լեգեոները և երկրորդ խորվաթը (Վուգրինեցն ակումբի առաջին խորվաթն էր): Ձախ պաշտպանի դիրքում անց է կացրել 36 խաղ, 2009/2010 խաղաշրջանում նվաճել է Թուրքիայի գավաթը և մասնակցել է «Բուրսասպորտի» դեմ Սուպերգավաթի հանդիպմանը (խաղն ավարտվել է հաղթանակով` 3:0 հաշվով)։ 2011 թվականի հուլիսի 19-ին եկկողմ համաձայնությամբ խզել է պայմանագիրը, օգոստոսի 22-ին մինչև 2014 թվականի հունիսի 30-ը պայմանագիր է ստորագրել «Վոլսֆսբուրգի» հետ և ստացել է 26 համարը։ 2013 թվականի մայիսին պայմանագիր է ստորագրել «Վասլանդ-Բևերեն» ակումբի հետ։


=== Հավաքական ===
Ելույթ է ունեցել Խորվաթիայի պատանեկան և երիտասարդական բոլոր հավաքականներում։ 2009 թվականի փետրվարի 11-ին Ռումինիայի ֆուտբոլի ազգային հավաքականի դեմ խաղում իր նորամուտն է նշել երկրի ազգային հավաքականի հիմնական կազմում։


== Տիտղոսներ ==
Թուրքիայի գավաթակիր 2009/10
Թուրքիայի սուպեր գավաթակիր 2010


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Վիճակագրությունը National Football Teams կայքում(անգլ.)Պրոֆիլը Weltfussball.de կայքում(գերմ.)
Գենինո

Գենինո (ռուս.՝ Генино), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(8017) 1990 RM5

(8017) 1990 RM5, աստերոիդ աստերոիդների հիմնական գոտում։ Հայտնաբերվել է 1990 թվականի սեպտեմբերի 15-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,3563 ա. մ., առավելագույնը մոտենում է 1,7893 ա. մ. հեռավորության վրա և հեռանում 2,9233 ա. մ.։ Արեգակի շուրջ մեկ ամբողջական պտույտ է կատարում 1321,13 երկրային օրվա ընթացքում, իր ուղեծրով շարժվելով միջինում 0,272495 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,69° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8017) 1990 RM5 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բելսկի (գյուղ, Մելեուզովսկի շրջան)

Անվան այլ կիրառումների համար տե՛ս՝ ԲելսկիԲելսկի (ռուս.՝ Бельский, բաշկիրերեն՝ Бельский), գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Բնակչությունը 2009 թվականին գրանցված տվյալներով կազմում էր 424 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վերբաև

Վերբաև (ուկրաիներեն՝ Вербаїв), գյուղ Ուկրաինայի Վոլինի մարզի Լուցկի շրջանում։ Հիմնադրվել է 1545 թվականին։
2001 թվականի տվյալներով Վերբաև գյուղում բնակվում էր 258 մարդ։ Բնակավայրը զբաղեցնում է 0,32 կմ² տարածք։ Բնակչության խտությունը կազմում էր 806,25 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լևոն Ղամբարյան

Լևոն Սարգսի Ղամբարյան (հոկտեմբերի 9, 1923(1923-10-09), Երևան, Հայկական ԽՍՀ, ԱԽՖՍՀ, ԽՍՀՄ - սեպտեմբերի 18, 1990(1990-09-18), Երևան, Հայկական ԽՍՀ, ԽՍՀՄ), հայ ֆիզիոլոգ։ Բժշկական գիտությունների դոկտոր (1960), պրոֆեսոր (1961):


== Կենսագրություն ==
Լևոն Ղամբարյանը ծնվել է 1923 թվականի սեպտեմբերի 10-ին, Երևանում։ 1947 թվականին ավարտել է Երևանի բժշկական ինստիտուտը։ 1952-1970 թվականներին աշխատել է ՀԽՍՀ ԳԱ Ֆիզիոլոգիայի, 1970-1974 թվականներին՝ Փորձառական կենսաբանության, 1973-1974 թվականներին՝ տնօրեն), 1974-1990 թվականներին՝ Կենդանաբանության (կենդանիների վարքագծի ֆիզիոլոգիայի լաբորատորիայի վարիչ) ինստիտուտներում։
Պարզել է, որ գլխուղեղի խորանիստ կառուցվածքները (պոչավոր կորիզ, նշագեղձեր, հիպոկամպ և այլն), որոնք էվոլյուցիայի որոշակի փուլում (սողուններ, թռչուններ և այլն) կարևոր դեր են խաղում շարժողական և պայմանառեֆլեկտորային կարգավորման գործում, այդ ֆունկցիան չեն կորցնում նաև լավ զարգացած գլխուղեղի կեղև ունեցող կենդանիների օրգանիզմում։


== Մահ ==
Լևոն Ղամբարյանը մահացել է 1990 թվականի սեպտեմբերի 18-ին, Երևանում։


== Անդամակցություն ==
Գլխուղեղի ուսումնասիրության միջազգային կազմակերպության անդամ։


== Երկեր ==
Условные рефлексы у собак после высокой перерезки задних столбов спинного мозга. Л. С. Гамбарян, Ред. Э. Ш. Айрапетьянц, Ин-т физиологии АН АрмССР. Ин-т физиологии им. И. П. Павлова АН СССР, Ереван, Изд-во АН АрмССР, 1953.
Вопросы физиологии двигательного анализатора. экспериментальное исследование [Текст] / Л. С. Гамбарян, Москва, Медгиз, 1962, 240 с.
Физиологические методики исследования высшей нервной деятельности [Текст] / Л. С. Гамбарян, Ереван, Изд-во Акад. наук Арм. ССР, 1963., 258 с.
Гиппокамп = Физиология и морфология, Гамбарян Левон Саркисович, Коваль И. Н. -- АН АрмССР, Институт экспериментальной биологии, Ереван, Изд-во АН АрмССР, 1973.
Мозг и движение. Гамбарян Л. С., АН АрмССР, Институт Экспериментальной биологии, Ереван, Изд-во АН АрмССР, 1973.
Мозг и движение. Тезисы докладов симпозиума. Гамбарян Л. С, Коваль, И. Н. -- АН АрмССР, Институт экспериментальной биологии, Ереван, Изд-во АН АрмССР, 1973.
Амигдала: Морфология и физиология / Л. С. Гамбарян и др., Ереван, Изд-во АН АрмССР, 1981.
Поведение и базальные ганглии.  А. А. Гарибян, Л. С. Гамбарян, АН АрмССР. Ин-т зоологии, Ереван, Изд-во АН АрмССР, 1982.
Паллидум: (Морфология и физиология) / Ж. С. Саркисян, Л. С. Гамбарян, Отв. ред. Г. М. Казарян, АН АрмССР. Ин-т зоологии, Ереван, Изд-во АН АрмССР, 1984.
Глубинные структуры мозга и поведение: [Сборник статей] / АН АрмССР, Ин-т зоологии, [Отв. ред. Л. С. Гамбарян, Г. М. Казарян], Ереван, Изд-во АН АрмССР, 1985.


== Ծանոթագրություններ ==
Վիշի

Անվան այլ կիրառումների համար տե՛ս՝ Վիշի (այլ կիրառումներ)Վիշի (ֆր.՝ Vichy [viʃi], օքս.՝ Vichèi), ֆրանսիական քաղաք և կոմունա, որը գտնվում է Օվերն երկրամասի Ալյե գավառում, Փարիզից հարավ-արևելք։ Հին ժամանակներում Վիշին պատկանում էր պատկանում էր Բուրբոն նահանգին։
Դեպարտամենտի քաղաքների թվում Վիշին բնակչության թվով երկրորդ տեղն է զբաղեցնում՝ զիջելով Մոնլյուսոն քաղաքին, երկրամասի քաղաքների թվում՝ չորրորդ տեղը։
Ֆրանսիական բալնեոլոգիական առողջարան է, որի ստորգետնյա տաք ջրերը հայտնի են Դիոկղետիանոսի ժամանակներից։


== Անվան ծագումնաբանություն ==
Գոյություն ունի քաղաքի անվան ծագումնաբանության 4 վարկած՝

Կելտական ծագում (Ջրի զորությունը), որն առաջացել է Wich (զորություն կամ քաջություն) և y (ջուր) բառերից։
Հին հռոմեական Vicus calidus (Տաք թաղամաս) արտահայտությունից (հետագայում պարզեցվել է և արտասանվել Vicus)։
Գալա-ռոմանական Vipiacus անունից (Վիպիուսի կալվածք), որը Միջնադարում հնչյունաբանորեն փոխակերպվել է Vichiacus անվան, իսկ ավելի ուշ՝ Vichy:
Լատիներենում Vici բառը հոգնակի թվով նշանակում է գյուղերի խումբ։


== Աշխարհագրություն ==
Վիշին գտնվում է Լուարա գետի խոշոր վտակ՝ Ալյե գետի ափերին։ Տեղանքի բարձրությունը ծովի մակարդակից կազմում է 263 մետր։
Տեղանքի ռելիեֆը տիպիկ է հարթավայրային գետահովտի համար։
Վիշին գտնվում է դեպարտամենտի վարչական կենտրոն՝ Մուլեն քաղաքից 56 կմ դեպի հյուսիս-արևելք, և երկարամասի վարչական կենտրոն՝ Կլերմոն Ֆերան քաղաքից 50 կմ դեպի հյուսիս-արևելք։


=== Կլիմա ===
Վիշին գտնվում է չափավոր ցամաքային կլիմայական գոտում։ Քաղաքի կլիմայի վրա մեծ ազդեցություն ունի լեռնային տեղանքը։ Մոտակայքում են գտնվում Կենտրոնական ֆրանսիական զանգվածը և Ալպերը։ Տեղումների տարեկան քանակը կազմում է միջինը 790 մմ։
Օդերևութաբանական կայանը տեղակայված է ծովի մակարդակից 249 մետր բարձրության վրա, Շարմեյ քաղաքի օդանավակայանի մոտակայքում, Վիշի քաղաքի կենտրոնից 7 կմ դեպի հյուսիս-արևելք։


== Տես նաև ==
Ջրաբուժություն


== Ծանոթագրություններ ==
Օրտե

Օրտե (իտալերեն՝ Orte), կոմունա Իտալիայում, գտնվում է Լացիո մարզի Վիտերբո գավառում։
Բնակչությունը կազմում է 8237 մարդ (ըստ 2004 թվականի),բնակչության խտությունը 110,9 մարդ/կմ² է։ Տարածքը կազմում է 70,16 կմ²։ Փոստային ինդեքս՝ 01028։ Հեռախոսային կոդ՝ 0761։
Քաղաքի հովանավոր սուրբը Սուրբ Էգիդիո Ավատեն է (իտալերեն՝ Sant Egidio Abate), որի տոնը նշվում է ամեն տարի սեպտեմբերի 1-ին։


== Արտաքին հղումներ ==
Պաշտոնական կայք


== Ծանոթագրություններ ==
Դալից Վար Յաթաղ

Դալից Վար Յաթաղ, լեռ Վրաստանի Ախալցխայի շրջանում Փոքր Կովկաս լեռնային համակարգում։ Նշանակված է Կովկասի 5֊վերստանոց քարտեզում։


== Ծանոթագրություններ ==
Զոպա նեղատերև

Զոպա նեղատերև (լատ.՝ Hyssopus angustifolius), խուլեղինջազգիների ընտանիքին պատկանող դեղաբույս։


== Նկարագրություն ==
Հակադիր երկար նեղ և սրածայր տերևներով, կարճաթավ քառանիստ ցողուններով, 30-40 սմ բարձրությամբ կիսաթուփ է։ Տերևների մակերեսը երկու կողմերից ծածկված է եթերային յուղեր պարունակող գեղձային մազիկներով։ Գագաթնային տերևների անութներում աճող կապտամանուշակագույն ծաղիկները կազմում են միակողմանի ողկույզներ։ Նեղ նշտարաձև բաժակաթերթիկներից կազմված խողովակաձև և զանգականման բաժակը ծածկում է խողովակաձև պսակի կեսը։ Երկշուրթ պսակի վերին շուրթն ուղիղ է, ստորին եռաբլթակ շուրթը թեքված է ներքև, իսկ 4 երկուժ առէջները դուրս են գալիս պսակից։ Պտուղը կազմված է չորս եռանիստ ընկուզիկներից։


== Տարածվածություն ==
Աճում է ստորին և միջին լեռնային գոտիների քարքարոտ լանջերին և ժայռերի վրա։ Տարածված է Շիրակի, Լոռու, Տավուշի և Սյունիքի մարզերում։ Մեղրատու և գեղազարդային բույս է։


== Նշանակություն ==
Բուժական նպատակներով օգտագործում են բույսի վերին մասը տերևներով և ցողուններով։ Որոշ եվրոպական երկրներում՝ Ֆրանսիայում, Գերմանիայում և Պորտուգալիայում այս բույսի խոտային մասն օգտագործվում է որպես օֆիցինալ հումք։


== Ծանոթագրություններ ==
Ժիլակ է Բրուզակ

Ժիլակ է Բրուզակ (ֆր.՝ Gilhac-et-Bruzac), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 150 մարդ, բնակչության խտությունը` 4.85 մարդ/կմ²։ Բնակավայրը զբաղեցնում է 30.94 կմ² տարածք։


== Աշխարհագրություն ==
Գտնվում է Փարիզ քաղաքից 480 կմ հարավ, Լիոն քաղաքից` 105 կմ հարավ, Պրիվա քաղաքից` 18 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 97 աշխատունակ (15-64 տարեկան) բնակիչ, որոնցից ակտիվ էին 70-ը, իսկ ոչ ակտիվները` 27։ Ակտիվության ցուցանիշը կազմում է 72,2 %։ 70 աշխատունակ մարդկանցից աշխատել է 61 անձ (36 տղամարդ և 25 կին)։ Գործազուրկ են եղել 9 անձ (2 տղամարդ և 7 կին)։ 27 անաշխատունակներից 5-ը եղել են աշակերտներ կամ ուսանողներ, 14-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կոնստանտին Լիպսկերով

Կոնստանտին Աբրամովիչ Լիպսկերով (ռուս.՝ Константин Абрамович Липскеров, հունվարի 25 (փետրվարի 6), 1889, Մոսկվա, Ռուսական կայսրություն - հոկտեմբերի 28, 1954(1954-10-28), Մոսկվա, ԽՍՀՄ), խորհրդային սովետական գրող, թարգմանիչ։
Լիպսկերովի արևելյան բանաստեղծություններում («Ավազ և վարդեր», 1916 թվականին, ժողովածու) ուժեղ են էպիկուրիզմի տարրերը։ 1922-1925 թվականների ստեղծագործությունները՝  «Ոսկե ափ» և «Վեցերորդ օր», «Բիբլիական ու անտիկ» բանաստեղծությունների ժողովածուները, «Ուրիշը» չափածո վիպակը, «Ծովային սիսեռահատ» պոեմը համակված են կյանքի վաղանցիկության մոտիվներով։ Գրել է նաև դրամաներ։ Ռուսերեն է թարգմանել «Սասունցի Դավիթ» էպոսը, Նիզամի Գյանջևիի «Խոսրով և Շիրին», «Իսկանդեր-Նամե» պոեմները, Ա. Իսահակյանի, Ի. Աբաշիձեի և ուրիշների ստեղծագործությունները։
Չապուլտեպեկ զբոսայգի

Չապուլտեպեկ զբոսայգի (իսպ.՝ Bosque de Chapultepec), հայտնի է որպես Չապուլտեպեկ անտառ Մեխիկոյում, Արևմտյան կիսագնդի ամենամեծ զբոսայգիներից մեկն է, որի տարածքը կազմում է շուրջ 686 հա (1,695 ակր)։ Կենտրոնում գտնվում է Չապուլտեպեկ բարձունքը։ Այգու հիմնական գործառույթներից մեկն է ընդարձակ մեգալոպոլիսի համար էկոլոգիական տարածքի ապահովումը։ Այգին Մեխիկոյի առաջնային ու կարևոր կանաչ գոտին է, հանդիսանում է քաղաքի «թոքերը»՝ իր բազմազան ծառերով, որոնք ապահովում եմ Մեխիկոյի հովիտը թթվածնով։ Զբոսայգին բնակեցվել և հատուկ տարածք է դարձել նախակոլումբյան դարաշրջանից ի վեր։ Գաղութային շրջանում այստեղ կառուցվել է Չապուլտեպեկ ամրոցը, որը մինչև 1940 թվականը դարձավ պետության ղեկավարների պաշտոնական նստավայրը։
1847 թվականի սեպտեմբերին այստեղ ամերիկացի և մեքսիկացի զորքերի միջև տեղի է ունեցել Չապուլտեպեկի ճակատամարտը։
Զբոսայգին բաժանված է երեք հատվածների, որի առաջին հատվածն ամենահին և ամենաշատ այցելու ունեցողն է։ Այս հատվածում են գտնվում կենդանաբանական այգին, Անթրոպոլոգիայի ազգային թանգարանը, Ռուֆինո Տամայոյի թանգարանը և այլն։ 2005-2010 թվականներին այգում իրականացվել են բարեփոխումներ։


== Ծանոթագրություններ ==


== Արտաքին հղումներ ==
(Իսպաներեն) Website with current event schedules and historical articles & images about Chapultepec.
Satellite picture of Chapultepec Park by Google Maps
Satellite picture of Chapultepec Castle by Google Maps
Satellite picture of Los Pinos by Google Maps
Images of Chapultepec Archived 2009-01-06 at the Wayback Machine.
Մարագա (գյուղ, Տաբասարանսկի շրջան)

Մարագա (ռուս.՝ Марага), գյուղ Ռուսաստանի Դաղստան հանրապետության Տաբասարանսկի շրջանի կազմում։
Բնակչությունը վերջին գրանցված տվյալներով կազմում էր 2350 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
6-րդ հյուսիսային զուգահեռական

6-րդ հյուսիսային զուգահեռականը այն կետերից կազմված շրջանագիծն է, որոնք որպես գագաթ հանդիսացող Երկրի կենտրոնով և հասարակածի վրայի համապատասխան կետերի հետ կազմում են 6°-ի անկյուն։ 
Անցնում է Աֆրիկայով, Հնդկական օվկիանոսով, Ասիայով, Խաղաղ օվկիանոսով, Կենտրոնական Ամերիկայով, Հարավային Ամերիկայով և Ատլանտյան օվկիանոսով։ 

Այս զուգահեռականի բոլոր կետերն ունեն հյուսիսային լայնության 6° (հս.լ. 6°) կոորդինատը։
Այս զուգահեռականի լայնության մեկ աստիճանին համապատասխանում է 110714 մ, ընդհանուր երկարությունն է 39 857 կմ, ինչը կազմում է հասարակածի երկարության 99.5%-ը։


=== Ցերեկվա տևողությունը ===
Երկրի վրա գտնվող այս լայնության կետերից նայելիս արևը հորիզոնից վերև է գտնվում՝

ամառվա արևադարձի ժամանակ՝ 12 ժամ 28 րոպե
ձմեռվա արևադարձի ժամանակ՝ 11 ժամ 46 րոպե


== Հատվող տարածքները ==


== Տես նաև` ==
7-րդ հյուսիսային զուգահեռական
5-րդ հյուսիսային զուգահեռական


== Ծանոթագրություններ ==
(6437) Ստրոգանով

(6437) Ստրոգանով (անգլ.՝ Stroganov), աստերոիդ աստերոիդների հիմնական գոտում։ Հայտնաբերվել է 1987 թվականի օգոստոսի 28-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,898682 ա. մ., առավելագույնը մոտենում է 2,7736 ա. մ. հեռավորության վրա և հեռանում 3,0238 ա. մ.։ Արեգակի շուրջ մեկ ամբողջական պտույտ է կատարում 1802,6 երկրային օրվա ընթացքում, իր ուղեծրով շարժվելով միջինում 0,199712 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,06° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6437) Ստրոգանով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անդրիածմինդա

Անդրիածմինդա (վրաց.՝ ანდრიაწმინდა), գյուղ Վրաստանում։ Գտնվում է Սամցխե-Ջավախք մարզի Ախալցխայի շրջանում։


== Դիրք ==
Գյուղը գտնվում է ծովի մակարդակից 1320 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 295 մարդ։


== Ծանոթագրություններ ==
Գյուղատնտեսության մեքենայացում

Գյուղատնտեսության մեքենայացում, գյուղատնտեսական արտադրության ճյուղերում ձեռքի և կենդանի քարշող ուժի փոխարինումը մեքենայացված աշխատանքով։ Դրա շնորհիվ գյուղատնտեսական արտադրության մեջ աշխատանքը փոխում է իր բնույթը, դառնում ավելի արդյունավետ, աշխատավորը ձեռք է բերում նոր՝ մեքենաները ղեկավարելու ֆունկցիա, ազատվում ծանր աշխատատար հոգնեցուցիչ աշխատանքից։ Գյուղատնտեսության մեքենայացումը բարձրացնում է աշխատանքի արտադրողականությունը, իջեցնում արտադրանքի ինքնարժեքը։ Գյուղատնտեսության մեքենայացման հիմնական աշխատանքային պրոցեսներն են․ երկրագործությունում՝ հողերի չորացումն ու ոռոգումը, մշակումը (վարը, խոզանի երեսվարը, կրկնավարը, սկավառակամը, համատարած կուլտիվացիան, փոցխումը, խորը փխրեցումը, տափանումը), ցանքն ու տնկումը, միջշրջանային մշակումը, պարարտացումն ու սնուցումը, բույսերի հիվանդությունների, վնասատուների ու մոլախոտերի դեմ պայքարը, բերքահավաքը, անասնապահական ֆերմաներում՝ կերի նախապատրաստումն ու բաշխումը, գոմաղբի հավաքումն ու հեռացումը, անասունների ու թռչունների ջրումը, կովերի կիթը, ոչխարների խուզը, օժանդակ ձեռնարկություններում՝ գյուղատնտեսական տեխնիկայի նորոգումը, ստացված արտադրանքի վերամշակումը։
37-րդ հարավային զուգահեռական

37-րդ հարավային զուգահեռական, հասարակածից 37° դեպի հարավ գտնվող լայնությունների շրջանագիծն է։
Անցնում է Հնդկական օվկիանոսով, Խաղաղ օվկիանոսով, Հարավային Ամերիկայով, Ավստրալիայով և Ատլանտյան օվկիանոսով։ 

Լայնության մեկ աստիճանին համապատասխանում է 89 120 մ երկարություն։
Հեռավորությունը՝
հասարակածից` 4097 կմ
հարավային բևեռից` 5905 կմ
Զուգահեռականի երկարության 92%-ն անցնում է ջրային տարածքներով։


== Ցերեկվա տևողությունը ==
Արեգակն այս լայնության վրա երևում է՝
ձմեռվա արևադարձին` 14 ժամ 42 ր
ամառվա արևադարձին` 9 ժամ 37 ր


== Քաղաքներ ==
Սանթա Րոսա (Արգենտինա)
Օուքլենդ (Նոր Զելանդիա)


== Գրականություն ==
Ժյուլ Վերնի "Նավապետ Գրանտի որդիները" վեպում գործողություններն ընթանում են 37-րդ հարավային զուգահեռականի երկայնքով։


== Զուգահեռականով հատվող տարածքները ==


== Տես նաև` ==
38-րդ հարավային զուգահեռական
36-րդ հարավային զուգահեռական
37-րդ հյուսիսային զուգահեռական


== Ծանոթագրություններ ==
Զակազիկ

Զակազիկ, Էզ-Զակազիկ (արաբ․՝ الزقازيق‎‎), քաղաք Եգիպտոսում, Նեղոսի դելտայի արևելյան մասում, Շարքիա նահանգի վարչական կենտրոնը։ Քաղաքը գտնվում է Կահիրեից հյուսիս-արևելք (76 կմ երկաթուղով)։ Զակազիկը համարվում է բամբակի և հացահատիկի առևտրի կենտրոնը Եգիպտոսում։
Զակազիկում է ծնվել գնդապետ Արաբի փաշան, որը 1882 թ. ապստամբություն է բարձրացրել բրիտանական իշխանության դեմ։
Զակազիկի համալսարանը Եգիպտոսի ամենախոշոր համալսարաններից մեկն է։ Զակազիկում կա նաև Կահիրեի Ալ-Ազհար համալսարանի մասնաճյուղը։
Հին եգիպտական Բուբաստիս քաղաքի ավերակները գտնվում են Զակազիկից 3 կմ հարավ-արևելք։


== Ծանոթագրություններ ==
Խազալ կապի աղբյուր

Խազալ կապի աղբյուր, աղբյուր Զանգեզուրում, Հայաստանի Գորիսի տարածաշրջանի Խոտ գյուղի ճանապարհին։ Զուլալ և հորդաբուխ աղբյուր է։


== Ավանդություն ==
Սա զուլալ ու հորդ մի աղբյուր է. մոտը կա «Թաք ծառ» կոչված մի չինարի, որ սուրբ է համարվում։ Իշխանա սարի արոտները գնացող տափաստանի քոչվորները  իրենց քոչերով, աղբյուրի ջրի հույսով, միշտ եկել են այս կողմերը՝ չորացրել արոտները և թալանել շրջակա բնակիչներին։ Քոչվորների ոտքն իրենց կողմերից կտրելու համար՝ Խոտ, Շինուհայր և Քարահունջ գյուղերի բնակիչները հավաքել են իրենց ոչխարների մի տարվա խուզած բուրդը և նրանով խցանել են աղբյուրի ակը։ Զրկվելով ջրից տափաստանի քոչվորները այլևս չեն եկել այս կողմերը և ժողովուրդն ազատվել է նրանց ասպատակությունից։


== Ծանոթագրություններ ==
Լիննուսե (գյուղ, Վիռու-Նիգուլա շրջան)

Անվան այլ կիրառումների համար տե՛ս՝ ԼիննուսեԼիննուսե (էստ․՝ Linnuse), գյուղ Էստոնիայի Լյաենե-Վիրումաա նահանգի Վիռու-Նիգուլա շրջանում։
2011 թվականի տվյալներով գյուղում բնակվում էր 34 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հայմերթինգեն

Հայմերթինգեն (գերմ.՝ Heimertingen), կոմունա Գերմանիայում՝ Բավարիա երկրամասում՝ Ներքին Ալգոյ շրջան։ Ենթարկվում է Շվաբիա վարչական օկրուգին։ Բնակչությունը կազմում է 1680 մարդ (դեկտեմբերի 31, 2010)։ Զբաղեցնում է 13,88 կմ² մակերես։ Պաշտոնական կոդ՝ 09 7 78 150։


== Ծանոթագրություններ ==


== Արտաքին հղումներ ==
Պաշտոնական կայք
Քոլին Գրինվուդ

Քոլին Չարլզ Գրինվուդ (անգլ.՝ Colin Charles Greenwood, հունիսի 26, 1969(1969-06-26), Օքսֆորդ, Անգլիա, Միացյալ Թագավորություն, Մեծ Բրիտանիա), բրիտանական Radiohead ռոք-խմբի բաս-կիթառահար, նույն խմբի սոլո-կիթառահար Ջոննի Գրինվուդի ավագ եղբայրը։


== Կենսագրություն ==
Գրինվուդի երաժշտական ճաշակի վրա մեծ ազդեցություն է ունեցել նրա ավագ քույր Սյուզնը նրան ընտելացրել է The Fall, Magazine և Joy Division խմբերին։ 12 տարեկան հասակում Գրինվուդը ծանոթացել է Թոմ Յորքի հետ, որը նույն դպրոցում էր սովորում (Աբինգդոն՝ Օքսֆորդշիր)։ Նույն դպրոցն էին հաճախում նաև Էդ Օ՛Բրայենը և Ֆիլ Սելուեյը։ 15 տարեկանում Գրինվուդը գնեց իր առաջին կիթառը և սկսեց կիթառի դասեր պարապել։ Խմբին ամենավերջում միացավ Ջոննի Գրինվուդը՝ Քոլինի կրտսեր եղբայրը։ Radiohead-ի կազմում (խումբն այն ժամանակ կոչում էր On A Friday) Գրինվուդը դարձավ բաս-կիթառահար։
Գրինվուդ Քեմբրիջում (Փիթերհաուս քոլեջում) անգլիական և ամերիկյան գրականություն էր սովորում, միաժամանակ քոլեջում հետաքրքրաշարժ միջոցառումներ կազմակերպելով։ Գրինվուդի շնորհիվ On A Friday-ն կարողացավ մի քանի անգամ ելույթ ունենալ Քեմբրիջում։ Ավելի ուշ Գրինվուդն աշխատում էր երաժշտական խանութում։ Մի անգամ, խանութ է մտնում ագենտ EMI Քեյթ Ուոզենքրոֆթը և Գրինվուդը նրան է փոխանցում խմբի դեմո-ձայնասկավառակը։ Շուտով EMI-ն Radiohead-ի հետ պայմանագիր է ստորագրում։
Գրինվուդը սովորաբար կիրառում էր Fender Precision Bass կիթառներ։ Բացի բասից նա նվագում է նաև ստեղնաշարային գործիքներ, սինթեզատոր և որոշ հարվածային գործիքներ։ Գրինվուդի խոսքերով իր նվագելու ոճի վրա մեծ ազդեցություն են թողել Բիլլ Ուիզեռսը և Կյորտիս Մեյֆիլդը. ««Dollars and Cents»՝ սա Կյորտիս Մեյֆիլդն է… Կյորտիս՝ Բաս-կիթառի աստված, այո։»։


== Այլ նախագծեր ==
1997 թվականին Գրինվուդը մասնակցել է Քեմբրիջի համալսարանի հատուկ ակցիային, որի նպատակն էր փոխել մարդկանց կարծիքը Քեմբրիջի մասին, այն մասով, որ այն հասանելի չէ սովորական դպրոցականների համար։ Քոլինը լուսանկարվում էր ուսանողների հետ։
2003 թվականին Գրինվուդը մասնակցեց Ջոննի Գրինվուդի Bodysong դեբյուտային սոլո-ալբոմի ձայնագրություններին։
Քոլինը հետաքրքրվում է լուսանկարչությամբ, նրա լուսանկարները հաճախ հայտնվում են խմբի օֆիցիալ էջում։


== Անձնական կյանք ==
1998 թվականի դեկտեմբերին Գրինվուդն ամուսնացել է ամերիկացի բանաստեղծուհի Մոլլի ՄաքԳրեննի հետ։ Նրանք երեք որդի ունեն՝ Ջեսսին, Ասան և Հենրին։ Ավագ որդին 11 տարեկան է։ Ընտանիքն ապրում է Օքսֆորդում։


== Ծանոթագրություններ ==


== Նշումներ ==
↑ Dream Weavers, Rolling Stone, 16 հոկտեմբերի 1997 թ.
↑ Transistor Act Hot Press, 16 հունիսի 2007 թ.
↑ The Searchers։ Radiohead’s unquiet revolution, The New Yorker, 20 և 27 օգոստոսի 2001 թ.
↑ Music-Lab, հարցազրույց Քոլին Գրինվուդի հետ
↑ Class Notes 2000, Skidmore Scope Magazine (1 August 2000). Ստուգված է 16 հունիսի 2007.
↑ Klosterman, Chuck. Fitter Happier։ Radiohead Return, Spin (1 June 2003). Ստուգված է 17 հունիսի 2007.
↑ Giving Back From The Bassline, Mail & Guardian (1 February 2013). Ստուգված է 1 փետրվարի 2013.


== Հղումներ ==
Radiohead խմբի պաշտոնական կայք
Բաբուդին

Բաբուդին, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում։
Բնակչության մասին տվյալներ չեն պահպանվել։


== Պատմամշակութային կառույցներ ==
Ուներ 1916 թվականին կառուցված հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Տենգա (այլ կիրառումներ)

Տենգա։

Տենգա (գետ), գետ Ռուսաստանում, հոսում է Ալթայի Հանրապետությունում,Ալթայի շրջանում։
Տենգա (գյուղ), գյուղ Ռուսաստանում, Ալթայի Հանրապետությունում, Օնգուդայսկի շրջանում։
Պոպարա

Պոպարա (ռուս.՝ Попара), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջան Կառլո Մենոտտի

Ջան Կառլո Մենոտտի (իտալերեն՝ Gian Carlo Menotti, հուլիսի 7, 1911(1911-07-07)[…], Կադելիանո Վիկոնագո, Վարեզե, Լոմբարդիա, Իտալիայի թագավորություն - փետրվարի 1, 2007(2007-02-01)[…], Մոնտե Կառլո և Մոնակո), ամերիկյան երգահան և դիրիժոր, ծագումով իտալացի։ Հեղինակ է բազմաթիվ օպերաների, որոնցից առավել հայտնիներն են «Հյուպատոսը» (The Consul, 1950) և «Ամալը և գիշերային այցելուները» (Amahl and the Night Visitors, հեռուստատեսության համար գրված օպերա, 1951)։


== Ծանոթագրություններ ==
Մոդիին Իլիթ

Մոդիին Իլիթ (եբրայերեն՝ מוֹדִיעִין עִלִּית‎;արաբ․՝ موديعين عيليت‎‎, Դատավորներ գրքում հիշատակվում է որպես Քիրյաթ Սեֆեր), իսրայելական քաղաք, Հուդեա և Սամարիա մարզի մայրաղաքաղաք և խոշորագույն քաղաքը։ Աշխարհագրականորեն գտնվում է Իսրայելի պաշտոնապես ճանաչված տարածքի սահմաններից դուտս՝ Հորդանան գետի արևմտյան ափին։ Բնակչությունը՝ 66 847 մարդ (2016)։


== Տես նաև ==
Իսրայելի քաղաքներ


== Ծանոթագրություններ ==
Տրոիցկայա (ստանիցա, Սունժենսկի շրջան)

Անվան այլ կիրառումների համար տե՛ս՝ ՏրոիցկայաՏրոիցկայա (ռուս.՝ Троицкая), ստանիցա Ռուսաստանի Ինգուշեթիա հանրապետության Սունժենսկի շրջանի կազմում։
Բնակչությունը 2011 թվականին գրանցված տվյալներով կազմում էր 16322 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վրացիները Նորվեգիայում

Վրացիները Նորվեգիայում, էթնիկական փոքրամասնություն, որը ապրում է Նորվեգիայում։ Այստեղի վրացիները կազմում է շուրջ 150 բնակիչ։ Նրանք հիմնականում բնակվում են Օսլոյում, Օլեսունում և Տրոնհեյմում։
Նրանք Վրաց ուղղափառ եկեղեցիու հետևորդներն են։


== Ծանոթագրություններ ==
Գրան Պրե

Գրան Պրե, պատմամշակութային զբոսայգի Կանադայի Նոր Շոտլանդիա նահանգում, ֆրանսիական նախկին գավառ՝ Ակադիայի տարածքում։


== Պատմություն ==
Զբոսայգու կառուցման համար տարածքը գնել են 1907 թվականին, իսկ շինարարությունը սկսվել է 1922 թվականին։ Զբոսայգին հուշային էր, ի հիշատակ ակադցիների արտաքսման, ովքեր ապրել են այստեղ 1682-1755-ական թվականների ընթացքում։ Զբոսայգին նեռարում է հուշային շենք, արձաններ, հնագիտական գտածոների ցուցահանդես և այլ օբյեկտներ, որոնք կապված էին ակադցիների կյանքի հետ։ 1955 թվականին նեռարվել է Կանադայի պատմական վայրերի ազգային ցուցագրության մեջ։ 2012 թվականին ընդգրկվել է ՅՈՒՆԵՍԿՕ-ի Համաշխարհային ժառանգության ցանկում։


== Պատկերասրահ ==

		


== Ծանոթագրություններ ==
Վերա Կոժինա

Վերա Միխայլովնա Կոժինա (ռուս.՝ Вера Михайловна Кожина, փետրվարի 14, 1940(1940-02-14), Շախտի, Ռոստովի մարզ, ՌԽՖՍՀ, ԽՍՀՄ - ապրիլի 12, 2009(2009-04-12), Շախտի, Ռոստովի մարզ, Ռուսաստան), ռուս գրող, բանաստեղծ։ Ռուսաստանի Դաշնության ժողովրդական կրթության գերազանցիկ (1993), Դոնի գրողների միության անդամ։ Ալեքսեյ Նեդոգոնովի անվան գրական մրցանակի դափնեկիր։


== Կենսագրություն ==
Վերա Կոժինան ծնվել է 1940 թվականի փետրվարի 14-ին Ռոստովի մարզի Շախտի քաղաքում։ Միջնակարգ դպրոցն ավարտելուց հետո Վերա Միխայլովնան ընդունվել է Շախտիի մանկավարժական ինստիտուտի պատմաբանասիրական ֆակուլտետ, որն ավարտել է 1963 թվականին։ Ավարտելուց հետո նա պատմություն է դասավանդել, աշխատել է դպրոցներում 1963-1973 թվականներին, այնուհետև՝ միջին մասնագիտական ուսումնարանում (1974-1983), ինչպես նաև Նովոչերկասկի պոլիտեխնիկական ինստիտուտի Շախտիի մասնաճյուղում 1983-1985 թվականներին։
Վերա Կոժինան բանաստեղծություններ էր հորինում արդեն դպրոցական տարիներին։ 1971 թվականից նրա բանաստեղծությունները հրատարակվել են Շախտիի, Դոնի Ռոստովի, Մոսկվայի և Ուկրաինայի հետևյալ պարբերականներում՝ «Լենինսկոյե զնամյա» թերթ, «Լիտերատուրնայա Ռոսիա» շաբաթաթերթ, «Պոգրանիչնիկ» ամսագիր, և այլ պարբերականներում։
Վերա Միխայլովնան հեղինակ է հետևյալ գրքերի. «Հեռանում է օրը» (1991), «Ես հավատում եմ» (1992), «Բանաստեղծի անզուսպ սիրտը» (1994), «Սերը չի վերադառնում» (1995), «Անծայրածիր աշխարհը իմ սրբապատկերն է» (1996), «Խարույկներ» (1997), «Կյանքի գույներ» (1998), «Ժամանակի հրամանականը» (1999), «Աստղային արձագանք» (2000), «Լուսնի հայացքի ներքո» (2001), «Պատահական հրեշտակ» (2002), «Ոչ պատահական հանդիպում» (2002), «Հատընտիր» (2004), «Բանաստեղծություններ։ Պատմվածքներ» (2006)։ Լույս է ընծայել պոեզիայի և արձակի 15 գիրք։
Վերա Միխայլովնա Կոժինան Ալեքսեյ Նեդոգոնովի անվան գրական մրցանակի, մարզային և քաղաքային բազմաժանր մրցույթների և փառատոների դափնեկիր է, ընդգրկված է Դոնի («Դոնի մշակույթ») և Ռուսաստանի հանրագիտարաններում («Ռուսաստան։ Գրականության աշխարհ։ XX դար»), Դոնի գրողների միության անդամ է։
Վերա Կոժինան մահացել է 2009 թվականի ապրիլի 12-ին Շախտի քաղաքում։
2013 թվականից Շախտի քաղաքի թիվ 12 դպրոցը կոչվում է Վերա Միխայլովնա Կոժինայի անունով, դպրոցի շենքի ճակատին փակցվել է հուշատախտակ՝ ի պատիվ բանաստեղծուհու։


== Ծանոթագրություններ ==


== Արտաքին հղումներ ==
Библиография на РГБ. Кожина, Вера Михайловна
Кожина Вера Михайловна
Кожина Вера Михайловна. Шахты.SU
Прощание с поэтом
Вера Кожина
Ռեբոլեդո

Ռեբոլեդո (իսպ.՝ Reboledo), բնակավայր Ուրուգվայի հարավարևելյան մասում, Ֆլորիդա դեպարտամենտում։


== Բնակչություն ==
Բնակչությունը ըստ 2011 թվականի տվյալների կազմում է՝ 342 մարդ.

Աղբյուր։ Instituto Nacional de Estadística de Uruguay։


== Ծանոթագրություններ ==


== Արտաքին հղումներ ==
Ռեբոլեդոյի պլանը
Գեորգ ֆոն Արութին

Հովհաննես Գեորգ Յոզեֆ Կառլ Մարիա Ֆրեյերր ֆոն Արութին (գերմ.՝ Johann Georg Josef Karl Maria Freiherr von Aretin, մարտի 29, 1771, Ինգոլշտադտ, Բավարիա – հունվարի 30 (փետրվարի 22), 1845, Հոհենբուրգ, Ամբերգի շրջան, Վերին Պֆալց, Բավարիա), հայազգի բարոն Բավարիայում, քաղաքական գործիչ, իրավաբան, տնտեսագետ։ Արութինների բարոնական, ազնվական տոհմից, Կառլ Ալբերտ ֆոն Արութինի և Մարիա Աննա Ռոսինայի որդին, Ադամ ֆոն Արութինի և Քրիստափոր ֆոն Արութինի եղբայրը։


== Կենսագրություն ==
Գեորգ ֆոն Արութինը Ադամ ֆոն Արութինի և Քրիստափոր ֆոն Արութինի եղբայրն է։ Ծնվել է 1771 թվականի մարտի 29-ին Ինգոլշտադտ քաղաքում։ 1793 թվականին եղել է Բավարիայի շրջանի ղեկավարը և Դանուբի ջրատարածքների ջրահեռացման համար ծավալուն աշխատանքներ է տարել։ 1796 թվականին եղել է պետական գանձապետարանի խորհրդական, իսկ 1806 թվականին Տիրոլի ուղերձների ցամաքային և ջրային ուղիների տեսուչ։ Տիրոլի ապստամբության ժամանակ, 1809 թվականին, որպես գլխավոր հանձնակատար, նա գերի վերցվել ավստրիացիների կողմից ու տեղափոխվել է Հունգարիա։ Ազատվելով գերությունից, 1810 թվականին Բավարիայի թագավոր` Մաքսիմիլիան Ա-ից ստացել է կալվածք և մեծ կենսաթոշակ, որից հետո նա իրեն նվիրել է միայն գիտությանը, արվեստին և գյուղատնտեսությանը։
Նրա ստեղծագործություններից ուշադրության են արժանի. «Versuch eines Defensionssystems von Bayern» (Ռեգենսբերգ, 1820) և «Zeitbedürfnisse mit besonderer Rücksicht auf Bayern» (Զալցբուրգ և Ռեգենսբուրգ, 1818-19)։
Մահացել է 1844 թվականի փետրվարի 22-ին։


== Տես նաև ==
Արութիններ


== Ծանոթագրություններ ==


== Արտաքին հղումներ ==
Аретин // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.
DAX

DAX-ը (Deutscher Aktienindex) Գերմանիայի ամենակարևոր ֆոնդային ինդեքսներից մեկն է։ Ինդեքսը հաշվարկվում է որպես Գերմանիայի 40 խոշորագույն բաժնետիրական ընկերությունների բաժնետոմսերի գների կապիտալիզացիայի կշռված միջին։ DAX-ը բրիտանական FTSE 100-ի և ամերիկյան Dow Jones-ի համարժեքն է։
DAX-ը ստեղծվել է 1988 թվականի հուլիսի 1-ին՝ 1000 միավոր մեկնարկային արժեքով։ Ցուցանիշը հաշվարկվել է Deutsche Börse AG-ի կողմից։
2020 թվականի նոյեմբերի 24-ին Deutsche Börse-ն հայտարարել է տասը լրացուցիչ բաղադրիչներով ինդեքսի ընդլայնման մասին, որպեսզի ավելի լիարժեք արտացոլի Գերմանիայի տնտեսության ժամանակակից կառուցվածքը։ Ընդլայնումը տեղի ունեցավ 2021 թվականի երրորդ եռամսյակում։


== Ինդեքսի հաշվարկում ==
2016 թվականի հունվարից ինդեքսը հաշվարկվում է ամեն առևտրային օր՝ Կենտրոնական եվրոպական ժամանակով սկսած 9։06-ից։ DAX-ը հաշվարկելիս օգտագործվում են XETRA էլեկտրոնային բորսայի բաժնետոմսերի գները։
Էթյեն Լասպեյրեսի բանաձևի վրա հիմնված հաշվարկի համար ընտրված ցուցակված ընկերությունների բաժնետոմսերի գները կշռված են ըստ դրանց շուկայական կապիտալիզացիայի։
Հաշվի են առնվում միայն այն բաժնետոմսերը, որոնք գտնվում են ազատ շրջանառության մեջ։ Եթե ​​ընկերության կապիտալը բաժանված է մի քանի տեսակի բաժնետոմսերի (օրինակ՝ սովորական բաժնետոմսեր և արտոնյալ բաժնետոմսեր), ապա օգտագործվում է ավելի բարձր իրացվելիություն ունեցող բաժնետոմսերի տեսակը։


== Ընտրության չափանիշներ ==
2021 թվականի սեպտեմբերից ընկերությունները իրավունք ունեն ընդգրկվելու DAX-ում միայն մեկ հիմնական չափանիշով՝ բաժնետիրական ընկերության շուկայական կապիտալիզացիան։ Հաշվի է առնվում բոլոր բաժնետոմսերի ընդհանուր արժեքը, որոնք գտնվում են ազատ շրջանառության մեջ, այլ ոչ թե ռազմավարական ներդրողների ձեռքում։ Նախկին մյուս չափանիշները, օրինակ՝ այս արժեթղթերով առևտրի ակտիվությունը, անհետացել են։
Բացի այդ, ներդրվել է նոր խիստ պայման. DAX 40-ի թեկնածուները պետք է ունենան առնվազն երկու տարվա շահույթ, ինչպես նաև պարբերաբար ներկայացնեն ոչ միայն տարեկան և կիսամյակային, այլև եռամսյակային աուդիտի ենթարկված հաշվետվություններ։
Բաժնետոմսը կարող է բացառվել ինդեքսից վերահաշվարկի ամսաթվերի միջև ընկած ժամանակահատվածում, եթե դրա կշիռը գերազանցում է 10%-ը, իսկ բաժնետոմսի 30-օրյա պատմական անկայունությունը գերազանցում է 250%-ը։


== Ծանոթագրություններ ==
(285) Ռեգինա

(285) Ռեգինա (անգլ.՝ Regina), աստերոիդ աստերոիդների հիմնական գոտում։ Հայտնաբերվել է 1889 թվականի օգոստոսի 3-ին Օգյուստ Շարլուայի կողմից Նիցայում։
Միջին հեռավորությունը Արեգակից կազմում է 3,083966 ա. մ., առավելագույնը մոտենում է 2,4437 ա. մ. հեռավորության վրա և հեռանում 3,7242 ա. մ.։ Արեգակի շուրջ մեկ ամբողջական պտույտ է կատարում 1978,17 երկրային օրվա ընթացքում, իր ուղեծրով շարժվելով միջինում 0,181987 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,62° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(285) Ռեգինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կարյուգինո (գյուղ, Ուֆիմսկի շրջան)

Կարյուգինո (ռուս.՝ Карюгино, բաշկիրերեն՝ Карюгин), գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Բնակչությունը 2009 թվականին գրանցված տվյալներով կազմում էր 19 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թուրունմահմուդ

Թուրունմահմուդ, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==